PMIndiaData/PMIndiaSum huggingface dataset:
கேரளாவின் பாலக்காட்டில் ஏற்பட்ட சாலை விபத்தில் உயிரிழந்தோருக்கு பிரதமர் இரங்கல் தெரிவித்துள்ளார்

கேரளாவின் பாலக்காடு மாவட்டத்தில் ஏற்பட்ட சாலை விபத்தில் உயிரிழந்தோருக்கு பிரதமர் திரு நரேந்திர மோடி இரங்கல் தெரிவித்துள்ளார். விபத்தில் உயிரிழந்தோரின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ.2 லட்சமும், காயமடைந்தவர்களுக்கு தலா ரூ.50 ஆயிரமும் கருணைத் தொகையாக வழங்கப்படும் என்று பிரதமர் அறிவித்துள்ளார். பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது; “கேரளாவின் பாலக்காடு மாவட்டத்தில் ஏற்பட்ட சாலை விபத்தில் உயிரிழப்புக்கு பிரதமர் நரேந்திர மோடி துயரம் வெளியிட்டுள்ளார். உயிரிழந்தவர்களின் குடும்பத்தினருக்கு இரங்கல் தெரிவித்துள்ளதோடு காயமடைந்தவர்கள் விரைவில் குணமடைய இறைவனை பிரார்த்திப்பதாக அவர் தெரிவித்துள்ளார்”. “விபத்தில் உயிரிழந்தோரின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ.2 லட்சமும், காயமடைந்தவர்களுக்கு தலா ரூ.50 ஆயிரமும் கருணைத் தொகையாக வழங்கப்படும்”
நீர் ஆதாரங்கள் துறையில் ஒத்துழைப்பு குறித்து இந்தியாவுக்கும் மொராக்கோவுக்கும் இடையிலான புரிந்துணர்வு ஒப்பந்தத்திற்கு (MoU) மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், கப்பலோட்டுதல் மற்றும் கலங்கரை விளக்க அதிகாரிகளுக்கு கடல்சார் உதவிகளை வழங்கும் சர்வதேச சங்கம் ( International Association of Marine Aids to Navigation and Lighthouse Authorities) (IALA), தனது அரசு சாரா அமைப்பு (NGO) என்ற தகுதிநிலையில் இருந்து அரசுகள்-இடை அமைப்பாக (IGO) மாற்றம் செய்வதற்கு ஒப்புதல் அளிக்கப்பட்டது. பின்னணி : செயின்ட் ஜெர்மெயினென் லாயேவில் (பிரான்ஸ்) தலைமையிடத்தைக் கொண்டுள்ள IALA அமைப்பு, பிரெஞ்சு சட்டத்தின் கீழ் 1957ல் உருவாக்கப்பட்டது. 83 தேசிய உறுப்பினர்களைக் கொண்ட பொது சபையால் அது நிர்வகிக்கப்படுகிறது. அதன் கவுன்சில் தான் நிர்வாக அமைப்பாக செயல்படுகிறது. IALA கவுன்சிலில் 24 தேசிய உறுப்பினர்கள் உள்ளனர். அதில் இந்தியாவும் ஒரு கவுன்சில் உறுப்பினர் ஆகும். கப்பல் போக்குவரத்துத் துறையின் கலங்கரைவிளக்கங்கள் மற்றும் கலங்கரை விளக்கக் கப்பல்கள் இயக்குநரகத்தின் தலைமை இயக்குநர் இதற்கான பிரதிநிதியாக இருக்கிறார். கலங்கரைவிளக்கச் சட்டம் 1927-ன் கீழ் DGLL அந்தமான் நிகோபர் மற்றும் லட்சத்தீவுகள் உள்ளிட்ட இந்திய கடலோரத்தில், பொதுவான நீர் பரப்பில் கடல்வழிகாட்டுதல் உதவிகளை ஏற்படுத்தி பராமரித்து வருகிறது. ஸ்பெயினில் லா கொருனாவில் மே 2014ல் நடைபெற்ற 12வது மாநாட்டில், IALA-வின் தகுதிநிலையை NGO என்பதில் இருந்து IGO-வாக மாற்றுவது 21 ஆம் நூற்றாண்டில் IALA-ன் நோக்கங்களை சிறப்பாக அடைய வழிவகுக்கும் என்று கப்பலோட்டுதல் மற்றும் கலங்கரை விளக்க அதிகாரிகளுக்கு கடல்சார் உதவிகளை வழங்கும் சர்வதேச சங்க பொதுச்சபை (International Association of Marine Aids to Navigation and Lighthouse Authorities (IALA) General Assembly) தீர்மானம் நிறைவேற்றியிருந்தது.
அலிகாரில் ராஜா மகேந்திர பிரதாப் சிங் மாநில பல்கலைக்கழகத்திற்கு செப்டம்பர் 14-ஆம் தேதி பிரதமர் அடிக்கல் நாட்டுகிறார்

அலிகாரில் ராஜா மகேந்திர பிரதாப் சிங் மாநில பல்கலைக்கழகத்திற்கு செப்டம்பர் 14-ஆம் தேதி நண்பகல் 12 மணி அளவில் பிரதமர் திரு நரேந்திர மோடி அடிக்கல் நாட்டுவார். இதைத் தொடர்ந்து அவர் நிகழ்ச்சியில் உரையாற்றுவார். அலிகாரில் அமைக்கப்படவுள்ள உத்தரப் பிரதேசத்தின் பாதுகாப்பு தொழில் வழித்தடம் மற்றும் ராஜா மகேந்திர பிரதாப் சிங் மாநில பல்கலைக்கழகத்தின் கண்காட்சி மாதிரிகளையும் பிரதமர் பார்வையிடுவார். ராஜா மகேந்திர பிரதாப் சிங் மாநில பல்கலைக்கழகம் பற்றி: தலைசிறந்த சுதந்திரப் போராட்ட வீரர், கல்வியாளர் மற்றும் சமூக சீர்திருத்தவாதியான ராஜா மகேந்திர பிரதாப் சிங் அவர்களின் நினைவாகவும், அவரை கௌரவிக்கும் வகையிலும், மாநில அரசால் இந்தப் பல்கலைக்கழகம் அமைக்கப்படுகிறது. அலிகாரின் கோல் டெஹ்சிலின் லோதா கிராமம் மற்றும் முசேபூர் கரீம் ஜரௌலி கிராமத்தில் மொத்தம் 92 ஏக்கர் பரப்பளவில் பல்கலைக்கழகம் நிறுவப்படுகிறது. அலிகார் பிரிவில் இயங்கும் 395 கல்லூரிகளுக்கு இந்த பல்கலைக்கழகம் அங்கீகாரம் அளிக்கும். உத்தரப் பிரதேசத்தின் பாதுகாப்பு தொழில் வழித்தடம் பற்றி: கடந்த 2018, பிப்ரவரி 21-ஆம் தேதி லக்னோவில் நடைபெற்ற உத்தரப் பிரதேச முதலீட்டாளர்கள் உச்சி மாநாட்டைத் தொடங்கி வைத்து பேசுகையில் உத்தரப் பிரதேசத்தில் பாதுகாப்பு தொழில் வழித்தடம் உருவாக்கப்படும் என்று பிரதமர் அறிவித்தார். அலிகார், ஆக்ரா, கான்பூர், சித்ரகூட், ஜான்சி மற்றும் லக்னோ ஆகிய 6 இடங்களில் பாதுகாப்பு தொழில் வழித்தடங்கள் அமைக்க திட்டமிடப்பட்டுள்ளது. அலிகாரில் நில ஒதுக்கீடு நடைமுறை நிறைவடைந்து 19 நிறுவனங்களுக்கு நிலம் ஒதுக்கீடு செய்யப்பட்டுள்ளது. இந்த நிறுவனங்கள் இந்தப்பகுதியில் ரூ. 1245 கோடி முதலீடு செய்யும். ராணுவ உற்பத்தித் துறையில் நாடு தன்னிறைவை அடைவதற்கும், ‘மேக் இன் இந்தியா' திட்டத்தை ஊக்குவிப்பதற்கும் உத்தரப் பிரதேசத்தில் பாதுகாப்பு தொழில் வழித்தடம் உதவிகரமாக இருக்கும். உத்தரப் பிரதேச மாநிலத்தின் ஆளுநர் மற்றும் முதல்வர் ஆகியோரும் இந்த நிகழ்ச்சியில் கலந்து கொள்வார்கள்.
தில்லியில் உள்ள அதிகாரப்பூர்வமற்ற குடியிருப்புகளில் வாழ்வோருக்கு உடமையாக்குதல் அல்லது அடமானம் வைக்கும் உரிமை வழங்குதல் பற்றி பரிந்துரை செய்ய குழு ஒன்றை அமைப்பதற்கு மத்திய அமைச்சரவை ஒப்புதல்

தில்லியில் உள்ள அதிகாரப்பூர்வமற்ற குடியிருப்புகளில் வாழ்வோருக்கு உடமையாக்குதல் அல்லது அடமானம் வைக்கும் உரிமை வழங்குதல் பற்றி பரிந்துரை செய்ய குழு ஒன்றை அமைப்பதற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. தில்லிப் பிரதேச துணை நிலை ஆளுநர் இந்தக் குழுவின் தலைவராக இருப்பார். இந்தக் குழு 90 நாட்களில் தனது அறிக்கையை மத்திய வீட்டுவசதி மற்றும் நகர்ப்புற விவகாரங்கள் அமைச்சகத்திற்கு அளிக்கும். இதன் பிறகு மத்திய அமைச்சரவை செயலகத்திற்கு தகவல் தெரிவிக்கப்பட்டு, குழுவின் பரிந்துரைகளை பரிசீலித்த பின், மேல் நடவடிக்கை எடுக்கப்படும்.
ஜென்மாஷ்டமியையொட்டி மக்களுக்கு பிரதமர் வாழ்த்து

ஜென்மாஷ்டமியையொட்டி பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார். பிரதமர் டுவிட்டரில் கூறியிருப்பதாவது; "நாட்டு மக்கள் அனைவருக்கும் மங்கலகரமான ஜென்மாஷ்டமியை முன்னிட்டு இனிய நல்வாழ்த்துக்கள். இந்த பக்தி மற்றும் உற்சாகத்திருவிழா அனைவரின் வாழ்விலும் மகிழ்ச்சியையும், செழிப்பையும், நல்ல அதிர்ஷ்டத்தையும் கொண்டு வரட்டும். ஜெய் ஸ்ரீ கிருஷ்ணா!"
2022 காமன்வெல்த் போட்டியில் வெண்கலம் வென்ற பளுதூக்கும் வீரர் பி. குருராஜாவுக்கு பிரதமர் வாழ்த்து

2022 காமன்வெல்த் விளையாட்டுப் போட்டியில் வெண்கலம் வென்றதற்காக பளுதூக்கும் வீரர் பி. குருராஜாவுக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் டுவிட்டரில் கூறியிருப்பதாவது; "பி. குருராஜாவின் சாதனையால் மிகுந்த மகிழ்ச்சி அடைகிறேன்! காமன்வெல்த் விளையாட்டுப் போட்டியில் வெண்கலம் வென்றதற்கு அவருக்கு வாழ்த்துகள். அவர் மிகுந்த ஊக்கத்தையும், மன உறுதியையும் வெளிப்படுத்தினார். அவரது விளையாட்டுப் பயணத்தில் மேலும் பல மைல்கல் சாதனைகள் சிறக்க வாழ்த்துகிறேன்."
பல்ராம் ஜாக்கர் மறைவு – பிரதமர் இரங்கல்

முன்னாள் பாராளுமன்ற தலைவர் திரு. பல்ராம் ஜாக்கர் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார். “தனது நீண்ட அரசியல் வாழ்க்கை மூலம் நம் நாடுளுமன்ற ஜனாநாயகத்திற்கு பெருமை சேர்த்தவர் திரு. பல்ராம் ஜாக்கர். அவரது மறைவு செய்தி வருத்தத்தை அளிக்கிறது. அவரது ஆன்மா சாந்தி அடையட்டும்.”, என்று பிரதமர் கூறியுள்ளார்.
அசாம் மாநிலம் திப்புவில் அமைதி மற்றும் வளர்ச்சி பேரணியில் பிரதமர் ஆற்றிய உரையின் சாராம்சம்

பாரத் மாதாகி ஜே! அசாம் ஆளுநர் திரு ஜெகதீஷ் முகி அவர்களே, முதலமைச்சர் திரு ஹிமந்தா பிஸ்வா சர்மா அவர்களே, கர்பி ராஜா திரு ராம் சிங் ரோங்காங்க் அவர்களே, மாநில அமைச்சர்களே, நாடாளுமன்ற, சட்டமன்ற உறுப்பினர்களே, எனது சகோதர, சகோதரிகளே வணக்கம். ,கர்பி ஆங்லாங் மக்களின் அன்பான வரவேற்புக்கு நன்றி. சுதந்திரத்தின் 75 ஆவது ஆண்டு பெருவிழாவும், அசாமின் மகத்தான புதல்வர் லச்சித் போர்புக்கானின் 400-ஆவது பிறந்த நாளும் இதே நேரத்தில் வருவது பொருத்தமானதாகும். தேசபக்திக்கும், தேச சக்திக்கும் லச்சித் போர்புக்கானின் வாழ்க்கை உத்வேகமாக உள்ளது. கர்பி ஆங்லாங்கிலிருந்து நாட்டின் மகத்தான நாயகனுக்கு நான் வணக்கம் செலுத்துகிறேன். அனைவரும் இணைவோம், அனைவரும் உயர்வோம், அனைவரின் நம்பிக்கை, அனைவரின் முயற்சி என்ற உணர்வுடன் இரட்டை எஞ்சின் அரசு பணியாற்றுகிறது . இந்த தீர்மானம் கர்பிலாங்கில் இன்று மீண்டும் வலியுறுத்தப்படுகிறது. அசாமின் நிரந்தர அமைதிக்கும், துரித வளர்ச்சிக்கும் கையெழுத்திடப்பட்ட ஒப்பந்தத்தை செயல்படுத்துவது துரித கதியில் நடைபெற்று வருகிறது. 2,600-க்கும் அதிகமான நீர்நிலைகளை கட்டமைக்கும் பணி இன்று தொடங்கியுள்ளது. இந்த திட்டம் முழுமையாக மக்களின் பங்களிப்பை அடிப்படையாக கொண்டுள்ளது. இத்தகைய நீர்நிலைகள் பழங்குடி சமூகங்களின் வளமான பாரம்பரியங்கள். இந்த குளங்கள் கிராமங்களுக்கு தண்ணீர் சேமிப்பவையாக மட்டுமின்றி வருவாய்க்கான ஆதாரமாகவும் இருக்கும். வடகிழக்கின் பிரச்சினைகள் தற்போது குறைந்து வளர்ச்சி வேகம் எடுத்துள்ளது.இன்று அசாம் அல்லது வடகிழக்கு பகுதியின் மற்ற மாநிலங்களின் பழங்குடி பகுதிகளுக்கு யாராவது சென்றால் அவர் நிலைமையில் ஏற்பட்டுள்ள மாற்றத்தை பாராட்டுவார். போடோ ஒப்பந்தம் நிரந்தர அமைதிக்குக் கதவுகளைத் திறந்துள்ளன. திரிபுராவிலும் என்ஐஎஃப்டி அமைதியை நோக்கி வருகிறது. 25 ஆண்டு கால புரு-ரியாங் பிரச்சினையும் தீர்க்கப்பட்டுள்ளது.. நீண்டநாட்களாக வடகிழக்கின் பல மாநிலங்களில் ஆயுதப்படைகள் சிறப்பு அதிகார சட்டம் அமல்படுத்தப்பட்டு இருந்தது.இருப்பினும், கடந்த 8 ஆண்டுகளில் நிரந்தர அமைதியும், சிறந்த சட்டம் ஒழுங்கு நிலைமையும் வந்ததால், வடகிழக்கின் பல பகுதிகளில் இருந்து இந்த சட்டத்தை நாங்கள் அகற்றியிருக்கிறோம். அனைவரும் இணைவோம்-அனைவரும் உயர்வோம் என்ற உணர்வில் எல்லைப் பிரச்சினைகளுக்கு தீர்வு காணப்பட்டுள்ளது. அசாம் – மேகாலயா இடையே ஏற்பட்ட உடன்பாடு மற்றவற்றையும் ஊக்கப்படுத்தும். ஒட்டுமொத்த பிராந்தியத்தின் வளர்ச்சி விருப்பத்திற்கும் இது ஊக்கமளிக்கும். அசாம் மக்களின் நேசத்திற்கும், வட்டியுடன் அவர்களுக்கு திரும்ப செலுத்துவேன். இந்த பிராந்தியத்தின் தொடர்ச்சியான வளர்ச்சிக்கு என்னை அர்ப்பணித்துக் கொண்டிருக்கிறேன்.
இந்திய விமான நிலைய ஆணையத்தின் சில செயல்பாட்டு பிரிவுகளின் ஊழியர்களுக்கு பொதுத்துறை நிறுவனங்கள்  துறை  நிர்ணயித்த உச்சவரம்பான 50 சதவீதத்திற்கு கூடுதலாக படிகள்  வழங்கப்பட்டு வருவதை முறைப்படுத்துவதற்கு மத்திய அமைச்சரவை ஒப்புதல்

இந்திய விமான நிலைய ஆணையத்தின் சில செயல்பாட்டு பிரிவுகளின் ஊழியர்களான விமான பைலட்டுகள், தொலைத்தொடர்பு அலுவலர்கள், விமான போக்குவரத்துக் கட்டுப்பாட்டாளர்கள் ஆகியோருக்கு பொதுத்துறை நிறுவனங்கள் துறை நிர்ணயித்த புதிய ஊதிய நிர்ணயத்துக்கு முந்தைய உச்சவரம்பான 50 சதவீதம் / மாற்றியமைக்கப்பட்ட ஊதிய உச்சவரம்பான 25 சதவீதம் ஆகியவற்றுக்கு கூடுதலாக படிகள் (வீதாச்சார படி, மனஅழுத்தப் படி, திறமை படி, பறக்கும் நேரத்திற்கான படி, பயிற்சியாளர் படி) வழங்கப்பட்டு வருவதையும் அந்தப் படிகளை மாற்றியமைக்கப்பட்ட ஊதிய வீத உச்சவரம்பான 35 சதவீதத்திற்கு அப்பாற்பட்டு வைத்து நடத்துவதையும் முறைப்படுத்துவதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இவர்களது பணிகள், மிகவும் சிக்கலான, மிக உயரிய அறிவு மற்றும் நிபுணத்துவத்தை உள்ளடக்கிய அறிவு உணர்வு சார்ந்த குறிப்பிட்ட திறன்களை செயல் அளவில் பயன்படுத்தக் கூடிய, தகவல் தொடர்பு அம்சங்கள் மற்றும் மனித உறவுகள் சார்ந்தவையாக அமைந்துள்ளன. தற்காலத்தில் விமானப் போக்குவரத்து பலமடங்கு உயர்ந்திருப்பதாலும், இந்தத் தொழில்நுட்ப பணியாளர்கள் விமான இயக்க செயல்பாடுகளை, பாதுகாப்பாக மேற்கொண்டு வருவதாலும் இந்த முடிவு எடுக்கப்பட்டுள்ளது. இந்த வேலைகளுக்கு சிறந்த திறன் படைத்தவர்களை ஈர்ப்பதற்கும், தற்போது இவற்றில் பணி புரிவோரை அதிலேயே நிலைக்கச் செய்வதற்கும், விமானப் பயணிகளுக்கு உலகத்தரம் வாய்ந்த சேவைகளை வழங்குவதற்கும், இந்தப் பணியாளர்களுக்கு உரிய வகையில் ஈடு செய்ய வேண்டியது அவசியமாகிறது.
உலக கோப்பை கிரிக்கெட் 2015ல் பங்கேற்கும் சார்க் நாடு தலைவர்களுக்கு பிரதமர் வாழ்த்து

உலக கோப்பை கிரிக்கெட் 2015ல் பங்கேற்க உள்ள சார்க் நாடுகள் தலைவர்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். குடியரசு தலைவர் திரு. அஷ்ரப்கானி, பிரதமர் திரு. ஷேக் ஷசினா, பிரதமர் நவாஸ் ஷெரிப், அதிபர் திரு. சிரிசேனா ஆகியோரிடம் உலக கோப்பை 2015 கிரிகெட் போட்டிகளுக்காக எனது வாழ்த்துகளை தெரிவித்துள்ளேன். உலக கோப்பையில் ஐந்து சார்க் நாடுகள் விளையாட உள்ளன. விளையாட்டை விளையாட்டாகக் கொண்டு மட்டுமில்லாமல் விளையாட்டு ரசிகர்களுக்கு விருந்தாக உலக கோப்பை அமையும். கிரிகெட் எங்கள் மண்டலத்தில் உள்ள மக்களை இணைத்து, நல்லெண்ணத்தை ஊக்குவிக்கிறது. சார்க் மண்டல விளையாட்டு வீரர்கள் சிறப்பாக விளையாடி மண்டலத்திற்கு பெருமை சேர்ப்பார்கள் என்று நம்புகிறேன். சார்க் நாடுகளுடனான உறவை வலுப்படுத்தும் வகையில், நமது வெளியுறவுத் துறை செயலர் சார்க் நாடுகளுக்கு பயணம் மேற்கொள்வார் என்று பிரதமர் தெரிவித்துள்ளார்.
ஈத் உல் சுஹா பண்டிகையை முன்னிட்டு பிரதமர் வாழ்த்து

ஈத் உல் சுஹா பண்டிகையை முன்னிட்டு பிரதமர் தனது வாழ்த்துகளை தெரிவித்துள்ளார். “ஈத் உல் சுஹா பண்டிகையை முன்னிட்டு வாழ்த்துகள். நல்லிணக்கமும், சகோதரத்துவமும் ஒற்றுமையுணர்வும் நம் சமுதாயத்தில் மேலும் பலப்படுத்தப்படட்டும்” என்று பிரதமர் கூறியுள்ளார்.
திருவிழாக்களுக்கு நாட்டு மக்களுக்குப் பிரதமர் வாழ்த்து

நாட்டில் பல்வேறு திருவிழாக்கள் கொண்டாடப்படும் நிலையில், மக்களுக்கு பிரதமர் திரு. நரேந்திர மோடி வாழ்த்துகளைத் தெரிவித்துக் கொண்டுள்ளார். “பல்வேறு விழாக்களைக் கொண்டாடும் இந்திய மக்களுக்கு வாழ்த்துக்கள். இந்த விழாக்கள் இந்தியாவில் சகோதரத்துவ எண்ணத்தை இன்னும் உறுதிப்படுத்தட்டும். இந்த விழாக்கள் ஆனந்தம் மற்றும் நல்ல ஆரோக்கியத்தைக் கொண்டு வரட்டும். வரக்கூடிய நாட்களில் கோவிட்-19 பிரச்சினைக்கு எதிராக, கூட்டாகப் போராடுவதற்கு அதிக பலம் நமக்கு கிடைக்கட்டும். போஹேலா பைஷாக் நல்வாழ்த்துக்கள். அடுத்த ஆண்டு அற்புதமானதாக அமையட்டும், எல்லோரும் ஆரோக்கியமும் வளமையும் பெறும் ஆண்டாக அமையட்டும். அனைவருக்கு மகிழ்ச்சிகரமான விஷு வாழ்த்துக்கள்! புத்தாண்டு என்பது புதிய நம்பிக்கை மற்றும் புதிய சக்தியை கொண்டு வரக் கூடியது. வரக் கூடிய ஆண்டு எல்லோருடைய வாழ்விலும் நல்ல ஆரோக்கியம் மற்றும் நலன்களை உருவாக்கட்டும். எல்லோருக்கும் புத்தாண்டு வாழ்த்துக்கள். ஆனந்தம் நிறைந்த, அற்புதமான ஆரோக்கியம் நிறைந்த ஆண்டாக அமைய பிரார்த்திக்கிறேன். போஹாக் பிஹூ புனித தினத்தை ஒட்டி நல்வாழ்த்துக்கள்” என்று டுவிட்டர் மூலம் பிரதமர் வாழ்த்துக்கள் தெரிவித்துள்ளார். தமிழ்நாட்டு மக்களுக்கு வாழ்த்து தெரிவித்துள்ள அவர், “அனைவருக்கும், குறிப்பாக என் தமிழ்ச் சகோதரர் சகோதரிகளுக்கும் புத்தாண்டு நல்வாழ்த்துக்கள். இன்பம் நிறைந்த ஆண்டாக இது அமைந்திடப் பிரார்த்திக்கிறேன். எதிர்வரும் ஆண்டில் உங்கள் விழைவுகள் யாவும் நிறைவேறிடட்டும்.” என்று பிரதமர் தமிழில் பதிவிட்டுள்ளார்.
காந்தி ஜெயந்தியை முன்னிட்டு ராஜ்காட்டில் பிரதமர் அவருக்கு மலர் மரியாதை

காந்தி ஜெயந்தியை முன்னிட்டு ராஜ்காட்டில் பிரதமர் திரு நரேந்திர மோடி அவருக்கு இன்று மலர் மரியாதை செலுத்தினார். பிரதமர் வெளியிட்ட ட்விட்டர் செய்தியில் தெரிவித்ததாவது: “ராஜ்காட்டில் மகாத்மா காந்திக்கு மலர் மரியாதை செலுத்தினேன். அவரது கொள்கைகள் உலகளவில் எதிரொலிப்பதோடு, அன்னாரது சிந்தனைகள் லட்சக்கணக்கான மக்களுக்கு வலிமையை அளித்துள்ளது. #GandhiJayanti”
இல்லந்தோறும் மூவர்ண கொடியேற்றும் இயக்கத்தின் உணர்வின் பார்வையை நாடு முழுவதிலும் இருந்து பிரதமர் பகிர்வு

இல்லந்தோறும் மூவர்ணக் கொடியேற்றும் இயக்கத்தில் மக்களின் ஆர்வம் பற்றி நாடு முழுவதிலும் இருந்து சில நிகழ்வுகளை பிரதமர் திரு நரேந்திர மோடி பகிர்ந்துள்ளார். ட்விட்டரில் அவர் தெரிவித்திருப்பதாவது: “கண்ணைக் கவரும் காட்சி! நீர், நிலம் மற்றும் ஆகாயத்தில் மூவர்ணங்கள் பரவியிருப்பது ஒவ்வொரு இந்தியருக்கும் மகிழ்ச்சி அளிக்கிறது. #HarGharTiranga” “இத்தகைய உணர்வுக்கு மிக்க நன்றி. மூவர்ணங்களின் மீது இது போன்ற இணையற்ற மரியாதையை காண்பிப்பது இந்தியர்களின் ஆர்வம் மற்றும் உற்சாகத்தை எடுத்துரைக்கிறது. #HarGharTiranga” “அருமை! எதிர்கால இந்தியாவின் தலைவர்கள் நிறைந்த இது போன்ற மூவர்ண பயணங்கள், அனைவரிடமும் தேசப்பற்று உணர்வை ஊட்டும். #HarGharTiranga” “விசாகப்பட்டின மக்களின் அபாரமான கூட்டு முயற்சி, இது. இல்லந்தோறும் மூவர்ண கொடியேற்றும் இயக்கத்தை #HarGharTiranga நோக்கிய ஆர்வத்தைக் கண்டு வியக்கிறேன்.” “இல்லந்தோறும் மூவர்ண கொடியேற்றும் இயக்கத்தின் #HarGharTiranga உணர்வை மேலும் வலுப்படுத்தும் வகையில் லடாக்கில் இது ஓர் அற்புதமான முயற்சி.”
பிரதமர் மேற்கு புறவழி விரைவு வழித்தடத்தின் குண்டலி – மனேசர் பிரிவையும் மற்றும் பல்லப்கார் – முஜேசர் மெட்ரோ இணைப்பையும் தொடங்கி வைத்தார்

பிரதமர் திரு நரேந்திர மோடி, ஹரியானா மாநிலம் குருகிராம் அருகே சுல்தான்பூரில் குண்டலி – மனேசர் – பல்வால் (KMP) மேற்கு புறவழி விரைவு வழித்தடத்தின் குண்டலி – மனேசர் பிரிவை இன்று தொடங்கி வைத்தார். மேலும். பல்லப்கார் – முஜேசர் மெட்ரோ இணைப்பையும் தொடங்கி வைத்த பிரதமர், விஷ்வ கர்மா திறன் பல்கலைக்கழகத்திற்கான அடிக்கல் நாட்டி உரையாற்றினார். திரளாக கூடியிருந்த மக்களிடையே பேசிய பிரதமர், விரைவு வழித்தடமும், மெட்ரோ இணைப்பும் ஹரியானாவில் போக்குவரத்து புரட்சியை மேம்படுத்தும் என்று தெரிவித்தார். இப்பகுதியில் உள்ள இளைஞர்கள், விஸ்வ கர்மா திறன் பல்கலைக்கழகத்தின் மூலம் பெருமளவில் பயன் பெறுவார்கள் என்றும் அவர் கூறினார். குண்டலி – மனேசர் – பல்வால் (KMP) மேற்கு புறவழி விரைவு வழித்தடத் திட்டத்தை முன்னுரிமை அடிப்படையில், முடிக்க வேண்டும் என்பதில் மத்திய அரசு உறுதியாக இருந்ததை சுட்டிக்காட்டிய திரு. மோடி, விரைவு வழித்தடம் தில்லி மற்றும் சுற்றுப்புற பகுதிகளில் காற்று மாசுபடுவதை குறைப்பதில் பெரும் பங்காற்றும் என்றார். சுற்றுச் சூழலுக்கு உகந்த பயணத்துடன் வாழ்க்கையை எளிதாக்கவும் இந்தத் திட்டம் வழிவகுக்கும் என்றும் பிரதமர் தெரிவித்தார். போக்குவரத்து இணைப்பின் முக்கியத்துவத்தை சுட்டிக்காட்டிய பிரதமர் திரு நரேந்திர மோடி, வளம், அதிகாரமயமாக்கல் மற்றும் அணுகுமுறைக்கும் அது பாலமாக அமைந்துள்ளது என்றார். நெடுஞ்சாலைகள், மெட்ரோக்கள் மற்றும் நீர்வழித்தடங்கள் பசுமைச் சுற்றுச்சூழலோடு அமைக்கப்படுவதால் உற்பத்தித் துறை கட்டுமானம் மற்றும் சேவைத் துறைகளில் வேலைவாய்ப்புகளை உருவாக்கும் என்று கூறினார். நாள் ஒன்றுக்கு 27 கிலோ மீட்டர் தூர நெடுஞ்சாலை தற்போது அமைக்கப்பட்டு வருவதாக குறிப்பிட்ட பிரதமர், கடந்த 2014-ம் ஆண்டில் நாள் ஒன்றுக்கு 12 கிலோமீட்டர் தூர நெடுஞ்சாலை மட்டுமே அமைக்கப்பட்டது என்று கூறினார். இந்தியாவில் அதிக அளவில் மாற்றத்தை ஏற்படுத்த வேண்டும் என்பதில் மத்திய அரசு கொண்டுள்ள தொலைநோக்குப் பார்வையை இது வெளிப்படுத்துவதாக திரு.மோடி தெரிவித்தார். நாட்டிலுள்ள இளைஞர்களின் ஆர்வங்களை நிறைவேற்றுவதில் மத்திய அரசு உறுதி பூண்டுள்ளதாகத் தெரிவித்த பிரதமர், விஸ்வ கர்மா திறன் பல்கலைக்கழகம், புதிய வாய்ப்புகளை பெறும் வகையில் இளைஞர்களின் திறனை மேம்படுத்துவதில் முக்கிய பங்காற்றும் என்றார். மத்திய அரசின் திட்டங்களை வெற்றிகரமாக அமல்படுத்தி வரும் ஹரியானா மாநில அரசின் முயற்சிகளை பிரதமர், பாராட்டினார். ஹரியானா மாநில இளைஞர்கள், நாட்டுக்கு ஆற்றிவரும் பங்களிப்புகளை குறிப்பாக விளையாட்டுத்துறையில் அவர்களின் பங்கை பிரதமர் திரு. நரேந்திர மோடி வெகுவாக புகழ்ந்தார்.
ஜோக்பானி-பிராட்நகர் 2-வது ஒருங்கிணைந்த சோதனைச் சாவடியை பிரதமர் கூட்டாக தொடங்கி வைக்கிறார்

ஜோக்பானி-பிராட்நகரில் அமைக்கப்பட்டுள்ள 2-ஆவது ஒருங்கிணைந்த சோதனைச் சாவடியை, பிரதமர் திரு நரேந்திர மோடி, நேபாள பிரதமர் திரு கே பி ஒலியுடன் இணைந்து நாளை (21.01.2020) கூட்டாக தொடங்கி வைக்கவுள்ளார். இந்தியா-நேபாள எல்லையில் வர்த்தகம் மற்றும் மக்கள் எளிதில் சென்றுவர ஏதுவாக, ஜோக்பானி-பிராட்நகரில் இந்திய உதவியுடன் 2-ஆவது ஒருங்கிணைந்த சோதனைச்சாவடி அமைக்கப்பட்டுள்ளது. நேபாளத்தில் ஏற்பட்ட நிலநடுக்கத்திற்குப் பிறகு, இந்திய அரசின் உதவியுடன் மேற்கொள்ளப்பட்டு வரும் வீடுகள் புனரமைப்புத் திட்டத்தின் முன்னேற்றம் குறித்தும், இரு பிரதமர்களும் ஆய்வு செய்தனர். கூர்கா மற்றும் நுவாகோட் மாவட்டங்களில் 50,000 வீடுகள் கட்டித்தரப்படும் என்ற இந்திய அரசின் வாக்குறுதியில், இதுவரை 45,000 வீடுகளுக்கான பணிகள் முடிக்கப்பட்டுள்ளது.
குவைத் பிரதமராக நியமிக்கப்பட்டுள்ள மேதகு ஷேக் அஹமத் நவாஃப் அல் அஹமத் அல்- சபாவிற்கு பிரதமர் வாழ்த்து

குவைத் பிரதமராக நியமிக்கப்பட்டுள்ள மேதகு ஷேக் அஹமத் நவாஃப் அல் அஹமத் அல்- சபாவிற்கு பிரதமர் திரு நரேந்திர மோடி வாழ்த்து தெரிவித்துள்ளார். அவர் வெளியிட்டுள்ள ட்விட்டர் செய்தியில் கூறியிருப்பதாவது: “குவைத் நாட்டின் பிரதமராக நியமிக்கப்பட்டுள்ள மேதகு ஷேக் அஹமத் நவாஃப் அல் அஹமத் அல்- சபாவிற்கு பாராட்டுகளும் நல்வாழ்த்துகளும். தலைசிறந்த இருநாட்டு உறவுகளை மேலும் ஆழப்படுத்தவும், விரிவுபடுத்தவும் அவருடன் இணைந்து பணியாற்ற நான் ஆவலாக உள்ளேன்.”
பொறியாளர்கள் தினத்தை முன்னிட்டு பிரதமர் வாழ்த்து; பாரத ரத்னா திரு.  எம். விஸ்வேஸ்வரையாவின் பிறந்த நாளில் அவருக்கு பிரதமர் அஞ்சலி

முன்னிட்டு பிரதமர் திரு. நரேந்திர மோடி பொறியியல் வல்லுநர்களுக்கு வாழ்த்துக்களை தெரிவித்துக் கொண்டார். பாரத ரத்னா திரு. எம். விஸ்வேஸ்வரையாவின் பிறந்த நாளை முன்னிட்டு பிரதமர் அவருக்கு அஞ்சலி செலுத்தினார். எனது அன்பார்ந்த பொறியியலாளர் நண்பர்களே, பொறியாளர் தினத்தை முன்னிட்டு உங்களுக்கு எனது வாழ்த்துகளை தெரிவித்துக் கொள்கிறேன். உங்களது கடின உழைப்பு மற்றும் புதிய கண்டுபிடிப்புகளால் இந்தியா மிகவும் பயன் அடைந்துள்ளது என்பதால் உங்களுக்கு எனது வணக்கத்தை தெரிவித்துக் கொள்கிறேன். இந்தியாவின் மிகச் சிறந்த பொறியியலாளரான பாரத ரத்னா திரு. எம். விஸ்வேஸ்வரையாவின் பிறந்த நாளான இன்று அவருக்கு என்னுடைய அஞ்சலியை செலுத்துகிறேன். இந்தியாவில் தயாரிப்போம் திட்டம் முதல் டிஜிட்டல் இந்தியா திட்டம் வரை 125 கோடி இந்தியர்களின் விருப்பங்களை நிறைவேற்றுவதில் இந்தியாவின் பொறியாளர்களுக்கு பெரும் பங்கு உண்டு என்றார் பிரதமர். இந்தியாவின் மிகச் சிறந்த பொறியாளரான பாரத ரத்னா திரு. எம். விஸ்வேஸ்வரையாவின் பிறந்த நாளான இன்று அவருக்கு என்னுடைய அஞ்சலியை செலுத்துகிறேன்.
மேஜர் தியான் சந்த்திற்கு பிரதமர் அஞ்சலி : விருது பெற்ற பல்வேறு விளையாட்டு வீரர்களுக்கும் பயிற்சியாளர்களுக்கும் பாராட்டு

தேசிய விளையாட்டு தினத்தை முன்னிட்டு மேஜர் தியான் சந்த்திற்கு பிரதமர் திரு. நரேந்திர மோடி அஞ்சலி செலுத்தினார். பல்வேறு விளையாட்டுத் துறைகளில் விருது வாங்கிய விளையாட்டு வீரர்களுக்கும் பயிற்சியாளர்களுக்கும் பிரதமர் தனது வாழ்த்துகளைத் தெரிவித்துக் கொண்டார். “தேசிய விளையாட்டு தினத்தை முன்னிட்டு மேஜர் தியான் சந்த்திற்கு எனது அஞ்சலியை செலுத்துகிறேன். விளையாட்டு ஆர்வலர்களுக்கு எனது நல்வாழ்த்துகள். விளையாட்டுத் தன்மையும் இந்தியாவில் மிளிரட்டும். பல்வேறு விளையாட்டுத் துறைகளில் விருது வாங்க உள்ள விளையாட்டு வீரர்களுக்கும் பயிற்சியாளர்களுக்கும் எனது வாழ்த்துகள். விளையாட்டு துறையில் அவர்கள் மேற்கொண்டுள்ள முயற்சியும் பங்களிப்பும் எங்களுக்கு பெருமை சேர்க்கிறது” என்று பிரதமர் தனது வாழ்த்துச் செய்தியில் கூறியுள்ளார். •••••••
அட்சய திருதியை தினத்தை முன்னிட்டு நாட்டு மக்களுக்கு பிரதமர் வாழ்த்து

அட்சய திருதியை தினத்தை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார். இந்த சிறப்பு தினம் அனைவரது வாழ்விலும் செழிப்பை அளிக்கட்டும் என்றும் அவர் வாழ்த்தியுள்ளார். பிரதமர் வெளியிட்டுள்ள சுட்டுரைச் செய்தியில் தெரிவித்திருப்பதாவது: “அட்சய திரிதியை தினத்தன்று நல்வாழ்த்துகள். இந்த சிறப்பு தினம் அனைவரது வாழ்விலும் செழிப்பை அளிக்கட்டும் என்று நான் பிரார்த்தனை செய்கிறேன்”.
கூட்டுறவு வங்கிகளுக்கு கடன் வழங்குவதற்காக குறுகிய கால கடனை நபார்டு பெறுவதற்கு மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், கீழ்க்காணும் முடிவுகளுக்கு செயல்பாட்டுக்குப் பிந்தைய ஒப்புதல் தெரிவிக்கப்பட்டது. 1. கூட்டுறவு வங்கிகளுக்கு 4.5% வட்டியில் கடன் வழங்குவதற்காக தற்போதைய சந்தை மதிப்பிலான வட்டியில், சராசரியாக ரூ.20,000 கோடியை குறுகிய கால கடனாக தேசிய வேளாண்மை மற்றும் ஊரக வளர்ச்சி வங்கி (NABARD) வாங்கும். 2. இந்த நோக்கத்துக்காக மத்திய அரசின் பட்ஜெட் மூலம், நபார்டு-க்கு கூடுதலாக ரூ.2,000 கோடி மூலதனம் வழங்கப்படும். இதன் தொடக்கமாக, நபார்டுக்கு 2016-17-ம் நிதியாண்டிலேயே ரூ.500 கோடி கூடுதல் மூலதனம் வழங்கப்படும். 3. வேளாண்மை, கூட்டுறவு மற்றும் விவசாயிகள் நலன் (DAC&FW) துறையின் திட்டத்தின் கீழ், 1.8% வட்டி மானியமும், நபார்டின் நிர்வாக செலவுகளுக்காக 0.2%-ம் வழங்கப்படும். நபார்டு வாங்கும் கடனுக்கான வட்டிவிகிதத்தைப் பொறுத்து, வட்டி மானியத்தின் அளவு அதிகரிக்கப்படும். 4. செயல்பாட்டில் உள்ள விவசாயிகள் கடன் அட்டைகளை ரூபே அட்டைகளாக அல்லது ஏடிஎம் அடிப்படையிலான விவசாயிகள் கடன் அட்டைகளாக கூட்டுறவு வங்கிகள் மற்றும் மண்டல கிராமப்புற வங்கிகள் மாற்றுவதற்கு தேவையான ஒருங்கிணைப்பை நபார்டு அளிக்கும். பருவமழை சிறப்பாக இருக்கும் நிலையில், கடனுக்கான தேவை அதிகரிக்கும் என்பதாலும், வேளாண் உற்பத்தியை அதிகரிக்கவும், விவசாயிகளுக்கு உதவி தேவைப்படும். எனவே, விவசாயப் பணிகளை ஊக்குவிக்க விவசாயிகளுக்கு அவர்களது வீடுகளுக்கே கூட்டுறவு வங்கிகள் மூலம் கடன் கிடைக்கும். மத்திய அமைச்சரவையின் ஒப்புதலால், கூட்டுறவு வங்கிகள் மூலம், விவசாயிகளுக்கு குறைந்த வட்டியில், குறுகியகால பயிர்க்கடன்கள் அதிக அளவில் கிடைப்பது உறுதிப்படுத்தப்படும். செயல்பாட்டில் உள்ள விவசாயிகள் கடன் அட்டைகளை ரூபே அல்லது ஏ.டி.எம். அடிப்படையிலான விவசாயிகள் கடன் அட்டைகளாக மாற்றுவதன் மூலம், விவசாயிகளுக்கு தடையில்லாத மற்றும் எளிதான கடன் கிடைக்கும். டிஜிட்டல் இந்தியா திட்டத்தின்மூலம், விவசாயிகளுக்கு டிஜிட்டல் மற்றும் ரொக்கமற்ற பரிவர்த்தனைகளுக்கு வழி ஏற்படும்.
பிரதமர் நாளை  (28.06.2018) சந்த் கபீர் நகருக்குச் செல்கிறார்

பிரதமர் திரு நரேந்திர மோடி நாளை (28.06.2018) உத்தரபிரதேசத்தில் உள்ள சந்த் கபீர் நகர் மாவட்டத்துக்கு செல்கிறார். பிரதமர் சந்த் கபீர் சமாதியில் அவரது 500-வது நினைவு நாளை முன்னிட்டு அவருக்கு மலரஞ்சலி செலுத்துகிறார். சந்த் கபீர் கல்லறையில் பிரதமர் மலர் போர்வை வைத்து மரியாதை செலுத்துகிறார். பிரதமர், சந்த் கபீர் குகைக்கும் சென்று பார்க்கிறார். கபீரின் போதனைகளையும் சிந்தனைகளையும் பிரபலப்படுத்துவதற்காக அமைக்கப்பட உள்ள கபீர் அகாடமியின் அடிக்கல்லை நாட்டும் வகையிலான நினைவு பலகையையும் பிரதமர் திறந்து வைக்கிறார். பின்னர், மாகார் என்ற இடத்தில் நடைபெறும் பொதுக்கூட்டத்தில் பிரதமர் உரையாற்றுகிறார். இந்த நிகழ்ச்சியில் ஒரு பகுதியாக ஏற்பாடு செய்யப்பட்டுள்ள கலை நிகழ்ச்சிகளையும் பிரதமர் காண்கிறார்.